Instant kamera

Instant kamera eller umiddelbar kamera (også omtalt som Polaroidkamera) er et fotokamera hvor man benytter en spesiell type fotografisk film som gir et ferdig fremkalt bilde i løpet av minutter etter at det er tatt. 

Instant kamera er en type kamera som vanligvis benytter spesialkassetter som inneholder både fotografisk film (i form av bearbeidet fotopapir) og hurtigutviklende fremkallingsvæske. Men det har i senere tid også dukket opp varianter som benytter varme eller påføring av farge.

Historie 

Teknologien ble oppfunnet av amerikaneren Edwin H. Land, som grunnla selskapet Polaroid, i 1947, for produksjon av disse kameraene og spesialfilm (Polaroid film). Navnet Polaroid skulle bli synonymt med denne type kamera og film i mange tiår fremover.

Eastman Kodak og Fujifilm begynt også å produsere egne kamera og film, og konkurrerte med Polaroid. Kameraene var meget populære på 1970 og 1980-tallet. Mest fordi man på den tiden med vanlig foto-film måtte ta ferdig hele filmrullen (24 eller 36 bilder) før filmen måtte sendes inn til fremkalling, så det tok lang tid før man fikk se bildet. Bakdelene med instant film var at bildene falmet ennå mer enn fargebildene med vanlig foto-film på den tiden.

På slutten av 1900-tallet var interessen for denne typen kamera sterkt fallende og Polaroid var konkurs i 2001, det var starten på slutten for de tradisjonelle polaroidfilmene. En medvirkende årsak til salgssvikten var at digitalkamera var kommet på markedet.

Instant kamera i nyere tid 

Merket Polaroid gjenoppstod og det produseres også i dag kamera og film med dette merke, men med nyere teknologi. Det finnes også andre merker på markedet i dag, Instax-merkevare til Fujifilm har en tid vært den mest dominerende.

Instant kamera har i senere tid fått konkurranse av små printere som man kan koble til vanlige digtalkamera, og på den måten kan man få et ferdig bilde kort tid etter at bilde er tatt.

Opptaksmedium 
Det er nå tre ulike film typer, den tradisjonelle, som fortsatt den dominerende, hvor bildet fremkalles gradvis etter å ha blitt matet ut av kameraet og den andre som fremkaller bilde inne i kameraet før det skrives ut. I sistnevnte type foregår det ved hjelp av varmebehandling på en spesiell type papir inne i kamera. En tredje variant er et fotopapir som påføres fargene gult, magenta og cyan i hver sin omgang når bildet skrives ut. Fotopapir  går inn og ut av kameraet til alle fargene er påført.

Kameratyper 
Etter som det er flere typer opptaksmedium er det også spesialkameraer for hver type medium.

De analoge kameraene som fungerer på samme måte som på 1970 og 1980-tallet finnes fortsatt, men det er også kommet hybridkamera på markedet som

også benytter seg av digital teknologi.

Analoge kameraer

Analoge kameraene fungerer på samme måte som de eldre kameraene. 

Bilde tas og det mates ut nesten umiddelbart fra kamera. Fotopapiret er da hvitt, men i løpet av det første minuttet etter at bildet er tatt, begynner bildet å vises mer og mer, og i løpet av få minutter har bildet nådd full fargeintensitet. 

Det er ingen mulighet for forhåndsvisning eller mulighet til å vurdere bildet før etter det er ferdig fremkalt.

Hybridkameraer

Hybridkameraene har en skjerm hvor man kan se resultatet før man mater det ut. Enkelte kamera har også muligheten til å redigere bilde først.

Referanser 

Kameraer